

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

LV-5717, Vienības iela 53, Kārsava, Kārsavas novads,

tālr.65781390, fakss 65781395, e-pasts: dome@karsava.lv

 **Apstiprināti**

Ar Kārsavas novada domes

2017.gada 23. novembra sēdes lēmuma Nr. 27 , prot.Nr.18

**Saistošie noteikumi Nr. 11**

**Grozījumi 2014.gada 18. decembra saistošajos noteikumos Nr.31**

**„Par materiālo atbalstu bāreņiem un bez vecāku gādības palikušajiem bērniem, audžuģimenēm un aizbildņiem”**

Izdoti saskaņā ar likuma „Par pašvaldībām” 43.panta trešo daļu, likuma „Par palīdzību dzīvokļa jautājuma risināšanā” 25.2 panta pirmo un piekto daļu un Ministru kabineta 19.12.2006. noteikumu Nr.1036„Audžuģimenes noteikumi” 43.punktu

Izdarīt Kārsavas novada pašvaldības 2014.gada 18. decembra saistošajos noteikumos Nr.31 „Parmateriālo atbalstu bāreņiem un bez vecāku gādības palikušajiem bērniem, audžuģimenēm un aizbildņiem” šādus grozījumus:

1. Izteikt 9.2. apakšpunktu šādā redakcijā:

„9.2. Pabalstu bērna uzturam piešķir 150,00 *euro* mēnesī par katru audžuģimenē ievietoto bērnu. Par nepilnu mēnesi pabalsta bērna uzturam apmērs tiek aprēķināts atbilstoši laikposmam, kurā bērns atrodas audžuģimenes aprūpē”;

2. izteikt 9.5. apakšpunktu šādā redakcijā:

„9.5. Pēc bērna ievietošanas audžuģimenē pabalstu par pirmo mēnesi izmaksā 5 darba dienu laikā, sākot ar nākamo mēnesi pabalstu par kārtējo mēnesi izmaksā līdz 25. datumam”.

Kārsavas novada pašvaldības domes priekšsēdētāja I.Silicka

****

###

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

PIELIKUMS

Kārsavas novada Domes 2017.gada 23.novembra

Lēmumam Nr.27 (prot.Nr.18)

**Kārsavas novada pašvaldības 2017.gada .novembra saistošo noteikumu Nr. 11”Grozījumi saistošajos noteikumos Nr. 31 „Par materiālo atbalstu bāreņiem un bez vecāku gādības palikušajiem bērniem, audžuģimenēm un aizbildņiem””**

 **paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | 18.12.2014. saistošo noteikumu Nr.31 „Par materiālo atbalstu bāreņiem un bez vecāku gādības palikušajiem bērniem, audžuģimenēm un aizbildņiem” (turpmāk – Noteikumi) grozījumu projekts izstrādāts, pamatojoties uz 19.12.2006. Ministru kabineta noteikumu Nr.1036 „Audžuģimenes noteikumi” 43.1. apakšpunktu, kas paredz pašvaldībai noteikt pabalsta apmēru bērna uzturam, ņemot vērā, ka tas mēnesī nedrīkst būt mazāks par Ministru kabineta noteikto minimālo uzturlīdzekļu apmēru bērnam, un 15.01.2013. Ministru kabineta noteikumu Nr.37 ”Noteikumi par minimālo uzturlīdzekļu apmēru bērnam” 2. punktu, kas nosaka katra vecāka pienākumu katru mēnesi nodrošināt saviem bērniem minimālos uzturlīdzekļus šādā apmērā:„2.1. katram bērnam no viņa piedzimšanas līdz 7 gadu vecuma sasniegšanai – 25% apmērā no Ministru kabineta noteiktās minimālās mēneša darba algas”;2.2. katram bērnam no 7 gadu vecuma sasniegšanas līdz 18 gadu vecuma sasniegšanai – 30% apmērā no Ministru kabineta noteiktās minimālās mēneša darba algas.”Ņemot vērā, ka minimālā mēneša darba alga 2018. gadā tiks paaugstināta līdz 430 EUR, bērniem no piedzimšanas līdz 7 gadu vecuma sasniegšanai Ministru kabineta noteiktais minimālais uzturlīdzekļu apmērs 2018.gadā mēnesī sastādīs 107,50 EUR un no 7 līdz 18 gadu vecumam Ministru kabineta noteiktais minimālais uzturlīdzekļu apmērs sastādīs 129 EUR mēnesī.  |
| 2. Īss projekta satura izklāsts | Noteikumu grozījumu projekts paredz, sākot ar 2018.gadu palielināt audžuģimenēm pabalstu bērna (no dzimšanas līdz 18 gadu vecumam) uzturam no 114 EUR uz 150 EUR apmērā, kas nav mazāks par Ministru kabineta noteikto minimālo uzturlīdzekļu apmēru bērnam. |
| 3. Informācija par plānoto projekta ietekmi uz pašvaldības budžetu | Plānotie budžeta līdzekļi audžuģimenēm pabalsta bērna uztura nodrošinājumam 2018.gadā sastāda 4500 EUR (provizoriski plānotais ievietoto bērnu skaits audžuģimenēs – 4). |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Saistošo noteikumu piemērošanā var vērsties Kārsavas novada pašvaldības Sociālajā dienestā. Lēmumu apstrīdēšanas un pārsūdzēšana noteikta atbilstoši Administratīvā procesa likumā noteiktajai kārtībai. |

Novada pašvaldības domes priekšsēdētāja I.Silicka